text: NING bag-o lang gibisita ni Jaja Jumamoy, representante ni Gov. Art Yap, ang Sagbayan diin gipaambit sa kanhi Board Member sa Segundo Distrito ang maayong mga talamdanan mahitungod sa pagpalambo sa panginabuhian sa mga lumulupyo sa maong lungsod.
text: #000004
text: Tumong niini nga labi pang mapakunhod ang kawad-on sa katawhan. Kini alayon usab sa padayon nga pagpanerbisyo sa ahensiya sa National Anti-Poverty Commission (NAPC), isip instrumento nga makadugtong ang 25 ka nasyonal nga mga ahensiya ug sa mga kapunongan sa kabarangayan nga mahatagan og igong ayuda.
text: #000006
text: Sa milabayng katuigan hangtod karon, padayon nga nagasuporta si Gov. Art Yap sa katawhan sa Segundo Distrito, ilabina sa lungsod sa Sagbayan, aron makaangkon og kapanginabuhian nga makaalibyo sa ilang kalisod.
text: #000008
text: Nakita ni Jaja kon unsa kamalipayon ang iyang mga ka-distrito sa lungsod sa Sagbayan sa malamposong programa sa NPAC, nga maoy naggiya ug misuporta nila aron makaangkon sa gipangandoy nga pangibuhian ug makaangat sa ilang kahimtang.
text: #000009
text: Nalipay ang katawhan sa Sagbayan nga nakadungog sa malaumong pakigpulong ni Jaja Jumamoy, kanhi bokal sa Bohol ug usa ka international plane captain pilot.
text: #000010
text: Tungod sa kamahigalaon ni Jaja Jumamoy, daghan yanong lungsoranon ang makighinabi kaniya.
text: #000012
text: “Matag usa kanato adunay pangandoy, dili lamang alang sa atong kaugalingon kondili alang usab sa atong pamilya ug komunidad. Ug sa matag-adlaw, kita nagalaom nga makaangkon og lamdag nga kaugmaon. Ang kawad-on mabuntog ra nato kon hingpit nato nga tinguhaon,” maoy panahom ni Jaja Jumamoy.
text: #000013
text: Leave a Reply Cancel reply
text: #000014